Norimberg

Norimberg (nem. Nürnberg, angl. , franc. Nuremberg, čes. Norimberk, východofransky Nämberch) je hospodárske a kultúrne centrum Franska a po Mníchove druhé najväčšie mesto Bavorska. Norimberg, mesto bez okresu vytvára spolu s mestami Fürth a Erlangen mestský trojuholník, ktorý je jadrom stredofranského „veľkoregiónu“. Geografia Mesto Norimberg leží na oboch stranách rieky Pegnitz, ktorá vyviera asi 80 kilometrov severozápadne od mesta a križuje mesto na 14 kilometrovom úseku z východu na západ. V susednom meste Fürth sa Pegnitz spája s riekou Rednitz aby vytvorili rieku Regnitz. Krajina na severe a severozápade mesta Norimberg sa vďaka náplavom rieky Pegnitz stala dôležitou zeleninovou poľnohospodárskou oblasťou. Podzemie Norimbergu tvorí hornina pieskovec z obdobia triasu. Severne od mesta sa nachádza hornatá oblasť Fränkische Schweiz s vrchmi dosahujúcimi viac ako 600 m n. m. Rozloha mesta činí 186,38 km². Na západe sa zástavba rokmi spojila so susedným mestom Fürth a na juhozápade s mestom Stein. Severne od mesta sa na úrodných pôdach nachádza množstvo poľnohospodárskych polí, medzinárodné letisko Airport Nürnberg a na severozápade sa v lesoch tzv. Sebalder Reichswald zdvíha reliéf až do výšok cez 400 m n. m. Ne severnej hranici centra mesta sa nachádza známy Norimberský hrad ktorý spolu so zachovalými mestskými hradbami obkolesuje celé historické centrum. Susedné obce Mesto Norimberg susedí s nasledujúcimi mestami a obcami (v smere hodinových ručičiek začínajúc od severu): Erlangen (mesto bez okresu), Neunhofer Forst, Kraftshofer Forst und Erlenstegener Forst (krajinský okres Erlangen-Höchstadt), Schwaig b. Nürnberg, Laufamholzer Forst, Zerzabelshofer Forst, Forsthof, Fischbach a Feucht (všetky: krajinský okres Nürnberger Land), Wendelstein a Forst Kleinschwarzenlohe (krajinský okres Roth), Schwabach (mesto bez okresu), Rohr (krajinský okres Roth), Stein a Oberasbach (krajinský okres Fürth) ako aj Fürth (mesto bez okresu). Exkláva mesta Norimberg, Brunn, susedí s oblasťou bez obce (nem. gemeindefreies Gebiet) Brunn, Winkelhaid a Fischbach (všetky v okrese Nürnberger Land). Dejiny Stredovek Od roku 1050 do roku 1571 sa mesto vďaka svojej výhodnej polohe rýchle rozrastalo. Norimberg sa spolu s Augsburgom stal jedným z dvoch najväčších obchodných centier na ceste medzi Talianskom a severnou Európou. Významné je obdobie vlády cisára Karola IV., ktorý Norimberg často navštevoval a taktiež tu dal postaviť niektoré významné stavby, napríklad kostol Panny Márie. Karol IV. tu na sneme v roku 1356 uverejnil prvých 23 článkov svojej Zlatej buly a roku 1361 tu porodila jeho manželka Anna Svídnická syna, neskoršieho kráľa Václava IV. Raný novovek Kultúrny rozkvet mesta v 15. a 16. storočí viedol k tomu, že sa Norimberg stal centrom nemeckej renesancie. Na prelome 15. – 16. storočia tu pôsobil slávny rodák, maliar Albrecht Dürer, ktorému je v meste venované múzeum, blízko ktorého je slávna socha králika navrhnutá podľa známeho Dürerovho obrazu. 20. storočie V 30. rokoch 20. storočia sa tu konali zjazdy nacistickej NSDAP. Počas druhej svetovej vojny bolo mesto z veľkej časti zničené, väčšinu stavieb sa ale podarilo zrekonštruovať do pôvodnej podoby. Po vojne sa tu uskutočnil Norimberský proces. Osobnosti mesta Václav IV. (* 1361 – † 1419), český kráľ Žigmund Luxemburský (* 1368 – † 1437), cisár, český a uhorský kráľ Martin Behaim (* 1459 – † 1507), kartograf a navigátor, tvorca najstaršieho dochovaného glóbusu Albrecht Dürer (* 1471 – † 1528), maliar Hans Sachs (* 1494 – † 1576), spisovateľ, básnik a meistersinger Johann Pachelbel (* 1653 - † 1706), barokový skladateľ, organista a pedagóg Ludwig Andreas Feuerbach (* 1804 – † 1872), filozof Hans von Pechmann (* 1850 - † 1902), chemik Ernst Stromer (* 1871 – † 1952), paleontológ Julius Streicher (* 1885 – † 1946), nacistický politik a vydavateľ časopisu Der Stürmer Georg Klaus (* 1912 – † 1974), filozof, šachista a šachový funkcionár Helmut Jahn (* 1940), architekt Sandra Bullocková (* 1964), americko-nemecká herečka Tom Beck (* 1978), herec a spevák Nicole Vaidišová (* 1989), česká tenistka Partnerské mestá Referencie Pozri aj Norimberský proces Norimberské zákony 1. FC Norimberg Iné projekty Wikicitáty ponúkajú citáty od alebo o Norimberg Commons ponúka multimediálne súbory na tému Norimberg Externé odkazy Oficiálna stránka Vodný a lodný úrad mesta Archivované 2005-08-31 na Wayback Machine